Den britiske tv-kanalen ITV skulle egentlig ha arrangert konkurransen i Manchester. På grunn av finansielle problemer sa ITV fra seg oppgaven, og Den europeiske kringkastingsunion henvendte seg i stedet til Kroatia som hadde vunnet året før. Den kroatiske allmennkringkasteren fikk imidlertid problemer med å finne en ledig arena for konkurransen, og til slutt tok NRK og Norge på seg oppgaven med å arrangere finale. Programledere var Stian Barsnes-Simonsen og Nadia Hasnaoui. Marianne Furevold og Jonna Støme kommenterte sendingen for norske seere.